### Beslutninger

Tilbagesendes Magistratsafdelingen for Sundhed og Omsorg med bemærkning, at byrådet i sit møde den 6. marts 2024 har vedtaget Magistratens foranstående indstilling af 20. februar 2024.

Enhedslisten de Rød-Grønnes byrådsgruppe kunne tiltræde indstillingen med bemærkning om, at de er enig med Ældrerådet i, at samlingssalen også kan bruges af beboerne omkring.

###

.

### Resume

Byrådet besluttede i forbindelse med budget 2021 at afsætte penge til etablering af en samlingssal ved plejeboligerne på [adresse].

Etablering af en samlingssal på 350 kvm. vil gøre det muligt at samle alle beboerne til fælles aktiviteter, spisning og fester. Der kan også afholdes aktiviteter, hvor pårørende bliver inviteret til at deltage sammen med deres familie eller give mulighed for at beboere kan fejre fødselsdage og mærkedage.

Ved budgetforliget for 2021 blev der afsat 9,56 mio. kr. (PL 2024) til samlingssalen. Etableringen og indretningen af samlingssalen forventes at koste 8,65 mio. kr.

### Beslutningspunkter

Det indstilles:

At 1) Der gives anlægsbevilling på 8,65 mio. kr. af det afsatte rådighedsbeløb til etablering og indretning af en ny samlingssal ved plejeboligerne på [adresse].

At 2) Restbeløbet på 0,9 mio. kr. tilbageføres til kommunekassen.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 20-02-2024

Ida Dam: 12

Fremsendes til [adresse] med bemærkning, at Magistraten i mødet 20. februar 2024 anbefaler, at byrådet tiltræder Magistratsafdelingen for Sundhed og Omsorgs indstilling af 30. januar 2024.